Eelnõu

**NARVA LINNAVALITSUS**

**KORRALDUS**

Narva ...10.2024 nr…..

**Projekteerimistingimuste kinnitamine**

*(A. Puškini tn 56 maa-pealse mahutiga vedelkütuse automaattankla rajamine)*

|  |
| --- |
| ASJAOLUD JA MENETLUSE KÄIK |

17.06.2024. a. taotles (taotlus nr 2411002/04981) Mellson Grupp OÜ (taotleja) Arhitektuuri- ja Linnaplaneerimise Ametilt projekteerimistingimusi maapealse terasmahutiga autobensiini (erikaaluga 700...740kg/m3) ja diiselkütuse (erikaaluga 800...840kg/m3) automaattankla rajamiseks A. Puškini tn 56 kinnistule. Mahutit täidetakse paakautost, mis seisab täitmise ajal sisemise äravooluga tankimis-täitmisväljakul. Koos automaattanklaga kavandatakse rajada sh varikatus koos selle all paikneva tankimissaarega.

A. Puškini tn 56 kinnistul täpsustatakse projekteerimistingimustega Narva Linnavolikogu 28.10.2004. a otsusega nr 130/42 kehtestatud A. Puškini tn 56 ja lähiala detailplaneeringut.

A. Puškini tn 56 krundi pindala on 9117 m² ja katastritunnus 51104:004:0127.

Riigilõiv projekteerimistingimuste taotluse läbivaatamise eest on tasutud 17.06.2024.

Narva Linnavolikogu 24.01.2013. a otsusega nr 3 kehtestatud Narva linna üldplaneeringuga (edaspidi üldplaneering) on A. Puškini tn 56 kinnistu maakasutuse juhtotstarbeks määratud ärimaa 100%. Narva Linnavolikogu 28.10.2004. a otsusega nr 130/41 kehtestatud A. Puškini tn 56 ja lähiala detailplaneeringuga (edaspidi detailplaneering) on A. Puškini tn 56 kinnistu maakasutuse sihtotstarbeks määratud kaubandus-, toitlustus- ja teenindushoone maa 100%. Taotletud vedelkütuse automaattankla ehitamine ei ole detailplaneeringu nõuetega vastuolus.

Vastavalt ehitusseadustiku (edaspidi EhS) § 27 lõikele 1 detailplaneeringu olemasolu korral võib pädev asutus põhjendatud juhul anda ehitusloakohustusliku hoone või olulise rajatise ehitusprojekti koostamiseks projekteerimistingimusi kui detailplaneeringu kehtestamisest on möödas üle viie aasta või detailplaneeringu kehtestamise järel on ilmnenud uusi asjaolusid.

Antud juhul on detailplaneeringu kehtestamisest möödunud 11 aastat. Samuti on lähtudes projekteerimistingimuste taotlusest ilmnenud uusi asjaolusid, mille tõttu on vajalik detailplaneeringujärgset lahendust täpsustada. Projekteerimistingimustega täpsustatakse maa alal asuva ehitise teenindamiseks vajaliku ehitise võimalikku asukohta ja ehituslikke tingimusi, täpsemalt tulepüsivusklassi.

Kuna täpsustamisega ei kaasne detailplaneeringu olemuslikku muutmist, vaid planeeringulahenduse täpsustamine toimub EhS § 27 lõikes 4 lubatu ulatuses, aga samuti seetõttu, et rajatiste püstitamine on vastavuses üldplaneeringuga, võib Narva Linnavalitsus anda ehitusprojekti koostamiseks projekteerimistingimused krundile automaattankla rajamiseks.

Projekteerimistingimuste korralduse lisas 1 loetletud tingimustes kajastatakse detailplaneeringuga kehtestatud tingimusi, välja arvatud kui täpsustus on eraldi väljatoodud.

Vastavalt ehitusseadustiku (edaspidi EhS) § 31 lg 1 korraldati projekteerimistingimuste andmine planeerimisseaduse § 125 lg 5 alusel avatud menetlusena. Projekteerimistingimuste eelnõu oli avaldatud ...10.2024 Narva linna veebilehel ... kohalikus ajalehes Gorod 11.10.2024 nr ... ja Narva Linnavalitsuse Arhitektuuri- ja Linnaplaneerimise Ameti kodulehel ...

Projekteerimistingimuste taotluse ja eelnõuga oli võimalik tutvuda Narva Linnavalitsuse 1. korruse fuajees aadressil Peetri plats 5, Narva, ajavahemikul 08.10.2024. a kuni 28.10.2024. a.

EhS § 31 lõigete 3 ja 4 alusel kaasas pädev asutus (DHS ...10.2024. a kirjad nr .... ja ....) projekteerimistingimuste menetlusse taotleja, kinnistu omaniku, kinnisasjaga piirnevate naaberkinnisasjade omanikud ning asutused või isikud, kelle õigusi või huve võib taotletav ehitis või ehitamine puudutada:

|  |  |  |  |
| --- | --- | --- | --- |
| **Kinnisasja aadress ja katastritunnus** | **Kooskõlastaja või****arvamuse avaldaja** | **Kirja kättesaamise kuupäev** | **Arvamus/nõusolek** |
|  | Mellson Grupp OÜ (taotleja) |  |  |
| A. Puškini tn 56(51104:004:0127) |  |  |  |
| Tuha tn 8(51104:004:0205) |  |  |  |
| Tuha tn 6(51104:004:0203) |
| Tuha tn 4(51104:004:0201) |
| Tuha tn 2(51104:004:0199) |  |  |  |
| Tuha põik 4(51104:004:0210) |  |  |  |
| Tuha põik 2(51104:004:0209) |
| Aleksander Puškini tänav L6(51101:001:0234) | Narva Linnavalitsuse Linnamajandusamet(reg-kood 75039729) (naaber) |  |  |
| A. Puškini tn 50(51104:004:0124) |  |  |  |
| A. Puškini tn 52(51104:004:0125) |  |  |  |
| A. Puškini tn 54(51104:004:0126) |
|  | Päästeamet  |  |  |
|  | Telia Eesti AS |  |  |
|  | AS Narva Vesi |  |  |
|  | AS Gaasivõrk |  |  |
|  | Viru Elektrivõrgud OÜ |  |  |
|  | AS Narva Soojusvõrk |  |  |

\*Vastavalt haldusmenetluse seadusele § 27 lg 2 elektrooniliselt kättesaadavaks tehtud või edastatud dokument loetakse kättetoimetatuks, kui  dokument või teade dokumendi kättesaadavaks tegemise kohta on edastatud äriühingu äriregistrisse kantud elektronposti aadressile.

Menetlusse oli kaasatud Narva Linnavalitsuse Arhitektuuri- ja Linnaplaneerimise Ameti geodeesia ja maakorralduse osakond. Märkused projekteerimistingimuste korralduse eelnõu kohta ....

Narva Linnavalitsuse Arhitektuuri- ja Linnaplaneerimise Ameti KMH vanemspetsialisti poolt on saadud järgmine kommentaar: „Kavandatav tegevus on nimetatud KeHJS § 6 lg 2 punktis 16 ohtliku kemikaali, kaasa arvatud kütuse ladustamine. Narva Linnavalitsus otsustab keskkonnamõju hindamise algatamise vajaduse EhS § 42 lõike 2 alusel. Kui kavandatav tegevus kuulub ka Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ § 12 nimetatud loendisse siis tuleb anda eelhinnangu selle kohta, kas tegevusel on oluline keskkonnamõju. Kõik tegevused, mis kuuluvad KeHJS § 6 lõike 1 nimetatud tegevuste nimekirja ja millel on kohustuslik keskkonnamõju hinnang, on kehtiva Narva linna üldplaneeringu kohaselt keelatud (v.a. tootmisterritooriumitel)“.

Vastavalt haldusmenetluse seaduse § 49 lõikele 2 haldusorgan määrab ettepanekute ja vastuväidete esitamiseks tähtaja, mis ei või olla lühem kui kaks nädalat väljapaneku algusest arvates. Seega juhul, kui arvamuse andja ei ole kahe nädala jooksul projekteerimistingimuste eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse projekteerimistingimuste eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi projekteerimistingimuste eelnõu kohta arvamust avaldada, kui seaduses ei ole sätestatud teisiti.

##  ÕIGUSLIKUD ALUSED

* 1. Ehitusseadustiku § 28 kohaselt projekteerimistingimused annab kohaliku omavalitsuse üksus, kui seaduses ei ole sätestatud teisiti.
	2. Vastavalt ehitusseadustiku (EhS) § 27 lõikele 1 detailplaneeringu olemasolu korral võib pädev asutus põhjendatud juhul anda ehitusloakohustusliku hoone või olulise rajatise ehitusprojekti koostamiseks projekteerimistingimusi, kui detailplaneeringu kehtestamisest on möödas üle viie aasta, detailplaneeringu kehtestamise järel on ilmnenud olulisi uusi asjaolusid.
	3. Narva Linnavalitsuse Arhitektuuri – ja Linnaplaneerimise Ameti põhimääruse § 7 punkti 11 kohaselt Arhitektuuri- ja planeerimise osakonna üks põhiülesannetest on planeerimisseaduse § 125 lõike 5 sätestatust tulenevalt vastavate korralduste ettevalmistamine ja esitamine linnavalitsusele kinnitamiseks.

## OTSUS

Kinnitada projekteerimistingimused A. Puškini tn 56 maapealse mahutiga vedelkütuse automaattankla rajamiseks täpsustades Narva Linnavolikogu 28.10.2004. a otsusega nr 130/42 kehtestatud A. Puškini tn 56 ja lähiala detailplaneeringut vastavalt korralduse lisas 1 toodule.

1. **RAKENDUSSÄTTED**
	1. Käesolev korraldus jõustub alates teatavakstegemisest.
	2. Käesolevate projekteerimistingimuste kehtivusaeg on viis aastat alates määramisest.
	3. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Jaan Toots Üllar Kaljuste

Linnapea Linnasekretär